9. การจัดการ

1.  โครงสร้างการจัดการ

  แผนผังองค์กร

โครงสร้างกรรมการบริษัทฯ ประกอบด้วยคณะกรรมการทั้งหมด 3 ชุด คือ คณะกรรมการบริษัทฯ
คณะกรรมการบริหาร และ คณะกรรมการตรวจสอบ โดยมีรายละเอียดดังนี้

9.1.1 คณะกรรมการบริษัทฯ

ณ วันที่ 23 กุมภาพันธ์ 2547 คณะกรรมการบริษัทฯ ประกอบด้วยกรรมการจำนวน 6 ท่าน มีรายชื่อ
ดังต่อไปนี้

1. นายกังวาล กุศลธรรมรัตน์ ประธานกรรมการบริษัทฯ

2. นายจำรัส สว่างสมุทร กรรมการ

3. นายมนตรี ฐิรโฆไท กรรมการ

4. นาย ธนเดช มหโภไคย ประธานกรรมการตรวจสอบ

5. พลอากาศเอกบรรจง อุดมสรยุทธ กรรมการตรวจสอบ

6. พลโทเกรียงไกร กำแหงฤทธิรงค์ กรรมการตรวจสอบ

กรรมการผู้มีอำนาจลงนามได้แก่ นายกังวาล กุศลธรรมรัตน์ และนายจำรัส สว่างสมุทร
ลงลายชื่อร่วมกันและประทับตราสำคัญของบริษัท

ขอบเขตอำนาจหน้าที่ของคณะกรรมการบริษัทฯ มีดังนี้

-   อำนาจหน้าที่ตามประมวลกฎหมายแพ่งและพาณิชย์และกฎหมายอื่นใดที่กำหนดให้เป็นอำนาจหน้าที่ของกรรมการหรือคณะกรรมการในบริษัท
    (มหาชน) จำกัด

-   อำนาจหน้าที่ตามข้อบังคับของบริษัทฯ ที่กำหนดให้เป็นของคณะกรรมการ

-   พิจารณาอนุมัติแผนงานระยะยาว แผนงาน งบประมาณ และงบลงทุนประจำปี

-   พิจารณางบดุล และงบกำไรขาดทุนประจำปี

-   พิจารณางบประมาณการปรับเงินเดือนประจำปี งบประมาณจ่ายโบนัสพนักงาน
    สวัสดิการที่สำคัญของผู้บริหาร นำเสนอเบี้ยประชุม และบำเหน็จกรรมการ
    และอัตราจ่ายเงินปันผลต่อผู้ถือหุ้น

-   พิจารณาโครงสร้างบริหาร แต่งตั้งคณะผู้บริหาร ประธานเจ้าหน้าที่บริหาร
    ประธานเจ้าหน้าที่ปฏิบัติการ ประธานเจ้าหน้าที่เทคโนโลยีสารสนเทศ
    และคณะกรรมการอื่นตามความเหมาะสม

-   ควบคุมดูแลการดำเนินงานของบริษัทฯ ให้เป็นไปตามกฎหมาย วัตถุประสงค์
    และข้อบังคับของบริษัทฯ ตลอดจนมติที่ประชุมผู้ถือหุ้น

เว้นแต่อำนาจในการดำเนินการดังต่อไปนี้ จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน
ทั้งนี้ กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัทฯ หรือบริษัทย่อย
ให้กรรมการซึ่งมีส่วนได้เสียในเรื่องนั้น ไม่มีสิทธิออกเสียงลงคะแนนในเรื่องนั้น

-   เรื่องที่กฎหมายกำหนดให้ต้องได้มติที่ประชุมผู้ถือหุ้น

-   การทำรายการที่กรรมการมีส่วนได้เสียและอยู่ในข่ายที่กฎหมาย
    หรือข้อกำหนดของตลาดหลักทรัพย์ระบุให้ต้องได้รับอนุมัติจากที่ประชุมผู้ถือหุ้น

-   นอกจากนั้นในกรณีต่อไปนี้จะต้องได้รับความเห็นชอบจากที่ประชุมคณะกรรมการ และที่ประชุม
    ผู้ถือหุ้นด้วยคะแนนเสียงไม่น้อยกว่า 3 ใน 4
    ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

-   การขายหรือโอนกิจการของบริษัทฯทั้งหมดหรือบางส่วนที่สำคัญ

-   การซื้อหรือรับโอนกิจการของบริษัทอื่น หรือบริษัทเอกชนมาเป็นของบริษัทฯ

-   การทำ แก้ไข หรือเลิกสัญญาเกี่ยวข้องการให้เช่ากิจการของบริษัทฯ
    ทั้งหมดหรือบางส่วนที่สำคัญ การมอบหมายให้บุคคลอื่นเข้าจัดการธุรกิจของบริษัทฯ
    หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

-   การแก้ไขเพิ่มเติมหนังสือบริคณห์สนธิหรือข้อบังคับ

-   การเพิ่มทุน การลดทุน การออกหุ้นกู้ การควบหรือเลิกบริษัทฯ

  เลขานุการคณะกรรมการบริษัท คือ นางสาวกาญจนา มณีวงษ์

9.1.2 คณะกรรมการบริหาร

ณ วันที่ 5 มกราคม 2547 คณะกรรมการบริหาร ประกอบด้วยกรรมการจำนวน 3 ท่าน
มีรายชื่อดังต่อไปนี้

1. นายจำรัส สว่างสมุทร ประธานกรรมการบริหาร

2. นายกังวาล กุศลธรรมรัตน์ กรรมการบริหาร

3. นายมนตรี ฐิรโฆไท กรรมการบริหาร

 ขอบเขตอำนาจหน้าที่ของคณะกรรมการบริหาร

-   มีอำนาจสั่งการ วางแผน
    และดำเนินกิจการของบริษัทฯให้เป็นไปตามนโยบายที่คณะกรรมการบริษัทฯกำหนด

-   กำหนดกลยุทธ์ทางการตลาด

-   กำหนดนโยบายเกี่ยวกับการลงทุน/ การระดมทุน

-   มีอำนาจจ้าง แต่งตั้ง ปลดออก ให้ออก ไล่ออก กำหนดอัตราค่าจ้าง ให้บำเหน็จรางวัล
    ปรับขึ้นเงินเดือน ค่าตอบแทน เงินโบนัส สำหรับพนักงานระดับผู้อำนวยการฝ่าย

-   มีอำนาจพิจารณากำหนดสวัสดิการพนักงานให้เหมาะสมกับสภาพการณ์ ประเพณีปฏิบัติ
    และสอดคล้องกับกฎหมายที่บังคับใช้อยู่

-   พิจารณาวาระต่างๆ ก่อนเสนอขออนุมัติจากคณะกรรมการบริษัทฯ

ทั้งนี้ การอนุมัติรายการของคณะกรรมการบริหารข้างต้น
จะไม่รวมถึงการอนุมัติรายการที่คณะกรรมการบริหารหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทฯ หรือบริษัทย่อย
รวมทั้งรายการที่กำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกันและการได้มาหรือจำหน่ายไปซึ่งสินทรัพย์ที่สำคัญของบริษัทฯ
เพื่อให้สอดคล้องกับข้อกำหนดของตลาดหลักทรัพย์

9.1.3 คณะกรรมการตรวจสอบ

คณะกรรมการตรวจสอบ ประกอบด้วยกรรมการจำนวน 3 ท่าน มีรายชื่อดังต่อไปนี้

  1. นาย ธนเดช มหโภไคย ประธานกรรมการตรวจสอบ

  2. พลอากาศเอกบรรจง อุดมสรยุทธ กรรมการตรวจสอบ

  3. พลโทเกรียงไกร กำแหงฤทธิรงค์ กรรมการตรวจสอบ

  ขอบเขต หน้าที่ และความรับผิดชอบและรายงานต่อคณะกรรมการบริษัทฯ

1.  ดูแลรายงานทางการเงินของบริษัทฯให้เป็นไปตามมาตรฐานบัญชีที่เพียงพอและเชื่อถือได้

2.  ดูแลให้บริษัทฯมีระบบควบคุมภายในที่เหมาะสมและมีประสิทธิภาพ

3.  การคัดเลือกและเสนอแต่งตั้งผู้สอบบัญชีของบริษัทฯ

4.  ดูแลให้บริษัทฯปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์ระหว่างบุคคลที่เกี่ยวโยงกัน

6.  จัดทำรายงานของคณะกรรมการตรวจสอบประจำปี เพื่อเสนอในรายงานประจำปีของบริษัทฯ
    ซึ่งเป็นการสรุปปฏิบัติงานในปีที่ผ่านมา รวมทั้งการพิจารณาแต่งตั้งผู้สอบบัญชีประจำปีของบริษัทฯ

7.  หน้าที่อื่นที่อาจกำหนดเพิ่มเติมโดยคณะกรรมการบริษัทฯ

  เลขานุการคณะกรรมการตรวจสอบ คือ นางสาวพรทิพย์ สู่สวัสดิ์

  วาระการดำรงตำแหน่งของคณะกรรมการตรวจสอบ

  คณะกรรมการตรวจสอบมีวาระอยู่ในตำแหน่งคราวละ 3 ปี
  กรรมการตรวจสอบซึ่งพ้นจากตำแหน่งตามวาระอาจแต่งตั้งให้กลับมาใหม่ได้
  ในกรณีที่ตำแหน่งกรรมการตรวจสอบว่างลงเพราะเหตุอื่นใดนอกจากถึงคราวออกตามวาระให้คณะกรรมการบริษัทฯแต่งตั้งบุคคลที่มีคุณสมบัติครบถ้วนเป็นกรรมการตรวจเพื่อให้กรรมการตรวจสอบมีจำนวนครบตามที่คณะกรรมการบริษัทฯกำหนดโดยบุคคลที่เข้าเป็นกรรมการตรวจสอบแทนอยู่ในตำแหน่งได้เพียงวาระที่เหลืออยู่ของกรรมการตรวจสอบซึ่งตนทดแทน

สำนักงานตรวจสอบภายใน

ปัจจุบันบริษัทฯได้จัดตั้งสำนักงานตรวจสอบภายในขึ้นเพื่อทำหน้าที่วิเคราะห์ ประเมิน ให้คำปรึกษา
ตลอดจนให้ข้อเสนอแนะและข้อมูลเพื่อสนับสนุนแก่ผู้ปฏิบัติงาน
โดยผู้ตรวจสอบภายในจะปฏิบัติงานตรวจสอบและประเมินผลการดำเนินกิจกรรมต่างๆ
ภายในองค์กรอย่างเป็นอิสระ
การมีผู้ตรวจสอบภายในมีวัตถุประสงค์เพื่อให้การช่วยเหลือผู้ปฏิบัติงานทุกระดับของบริษัทฯให้สามารถปฏิบัติหน้าที่ของตนได้อย่างมีประสิทธิภาพยิ่งขึ้น
และสนับสนุนให้มีการควบคุมภายในที่มีประสิทธิผลภายใต้ค่าใช้จ่ายที่เหมาะสม
โดยจะทำหน้าที่หลักดังนี้คือ

-   ตรวจสอบให้ข้อมูลของบริษัทมีคุณภาพสมบูรณ์และเชื่อถือได้ทั้งข้อมูลด้านการเงินและข้อมูลต่างๆที่เกี่ยวข้องกับการดำเนินธุรกิจ
    เพื่อป้องกันการรั่วไหลทางด้านการเงินและบัญชี

-   ตรวจสอบดูแลให้การปฏิบัติงานเป็นไปตามนโยบาย แผนงาน วิธีการ
    กฎหมายและระเบียบข้อบังคับต่างๆที่เกี่ยวข้อง

-   ดูแล ป้องกันระวังและรักษาทรัพย์สินของบริษัทฯ

-   ดูแลให้การใช้ทรัพยากรเป็นไปอย่างประหยัด มีประสิทธิภาพ
    และบรรลุวัตถุประสงค์และเป้าหมายของการดำเนินงานที่กำหนดไว้

-   รายงานการตรวจสอบให้กับคณะกรรมการตรวจสอบและกรรมการบริษัทในทันทีเมื่อพบการกระทำการใด
    ๆที่ไม่ปกติและอาจก่อให้เกิดความเสียหายกับบริษัท

-   ประเมินการปฏิบัติงานและรายงานผลการปฏิบัติงานให้กับคณะกรรมการตรวจสอบและกรรมการบริษัท

-   ดูแลความถูกต้องในเรื่องการเข้าทำสัญญาใด ๆ ของบริษัทฯ

การตั้งฝ่ายตรวจสอบภายในดังกล่าวช่วยให้เกิดความโปร่งใสในการดำเนินธุรกิจและเพิ่มความมั่นใจให้กับนักลงทุนอีกทางหนึ่ง
โดยบริษัทคาดว่าจะมีพนักงานในฝ่ายนี้ประมาณ 1-2 คน ในปัจจุบันบริษัทฯมีพนักงาน 1 ท่า
คือผู้ช่วยผู้จัดการสำนักงานตรวจสอบภายใน
และอยู่ระหว่างการคัดเลือกบุคคลากรที่มีประสบการณ์เพื่อทำหน้าที่ดังกล่าวเพิ่มเติม

9.1.4 คณะผู้บริหารระดับสูงของบริษัท

ณ วันที่ 31 ธันวาคม 2546 คณะผู้บริหารของบริษัทฯ ประกอบด้วยผู้บริหารจำนวน 9 ท่าน
มีรายชื่อดังต่อไปนี้

1. นายจำรัส สว่างสมุทร ประธานเจ้าหน้าที่บริหาร

2. นายกังวาล กุศลธรรมรัตน์ ประธานเจ้าหน้าที่เทคโนโลยีสารสนเทศ

3. นายมนตรี ฐิรโฆไท ประธานเจ้าหน้าที่ปฏิบัติการ

4. นายสรศักดิ์ ลิขิตรุจานนท์ ผู้อำนวยการฝ่ายธุรกิจที่ปรึกษาและ

รวบรวมระบบคอมพิวเตอร์

5. นายธนาวุธ สุวรรณหิรัญ ผู้อำนวยการฝ่ายธุรกิจผลิตซ้ำซอฟต์แวร์

6. นายสามารถ วงษ์วันทนีย์ ผู้อำนวยการฝ่ายธุรกิจภูมิสารสนเทศ

7. นายสุเทพ เตมานุวัตร์ ผู้อำนวยการฝ่ายธุรกิจการรวบรวม

ระบบด้านเครือข่ายสารสนเทศ

8. นายสุรพล มณีประวัติ ผู้อำนวยการฝ่ายธุรกิจระบบสารสนเทศการศึกษา

9. นายนที กิตติวิทย์เชาวกุล ผู้อำนวยการฝ่ายบัญชีและการเงิน

ขอบเขตอำนาจหน้าที่ของประธานเจ้าหน้าที่บริหาร

-   เป็นผู้ตัดสินใจในเรื่องที่สำคัญของบริษัท กำหนดภารกิจ วัตถุประสงค์ แนวทาง นโยบายของ

  บริษัท รวมถึงการกำกับดูแลการดำเนินงานโดยรวม ผลผลิต ความสัมพันธ์กับลูกค้า และต้องรับผิด

  ชอบต่อคณะกรรมการบริษัท

-   มีอำนาจอนุมัติค่าใช้จ่าย หรือการจ่ายเงินตามโครงการ หรือการลงทุน
    หรือการซื้อขายทรัพย์สินถาวรของบริษัทตามที่ได้รับอนุมัติจากคณะกรรมการบริหารแล้ว

-   มีอำนาจอนุมัติค่าใช้จ่ายหรือการจ่ายเงิน หรือการลงทุน
    หรือการซื้อขายทรัพย์สินถาวรของบริษัท แต่ละครั้ง มูลค่าไม่เกิน 2 ล้านบาท

-   มีอำนาจอนุมัติการจัดซื้อจัดจ้าง การเข้าทำสัญญา การจ่ายเงิน หรือการทำนิติกรรมใด ๆ
    ที่เกี่ยว

ข้องกับธุรกิจการค้า โดยปกติและตามวัตถุประสงค์ของบริษัท

-   พิจารณาเรื่องการระดมทุนของบริษัท เพื่อนำเสนอต่อคณะกรรมการบริหาร

-   มีอำนาจจ้าง แต่งตั้ง ปลดออก ให้ออก ไล่ออก กำหนดอัตราค่าจ้าง ให้บำเหน็จรางวัล
    ปรับขึ้นเงิน

  เดือน ค่าตอบแทน เงินโบนัส สำหรับพนักงานระดับต่ำกว่าผู้อำนวยการฝ่ายลงมา

-   มีอำนาจกระทำการ และแสดงตนเป็นตัวแทนบริษัท ต่อบุคคลภายนอกในกิจการที่เกี่ยวข้อง และ
    เป็นประโยชน์ต่อบริษัท

-   อนุมัติการแต่งตั้งที่ปรึกษาด้านต่าง ๆ ที่จำเป็นต่อการดำเนินงาน

-   ดำเนินกิจการที่เกี่ยวข้องกับการบริหารงานทั่วไปของบริษัท

แต่ทั้งนี้ การอนุมัติรายการของประธานเจ้าหน้าที่บริหารข้างต้น
จะไม่รวมถึงการอนุมัติรายการที่ทำให้ประธานเจ้าหน้าที่บริหารหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทฯหรือบริษัทย่อย
รวมทั้งรายการที่กำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกันและการได้มาหรือจำหน่ายไปซึ่งสินทรัพย์ที่สำคัญของบริษัทฯหรือบริษัทร่วม
เพื่อให้สอดคล้องกับข้อกำหนดของตลาดหลักทรัพย์ในเรื่องดังกล่าว

คุณสมบัติของผู้บริหาร

ผู้บริหารขอรับรองว่า มีจริยธรรม มีความสามารถ มีประสบการณ์ในธุรกิจ
มีการบริหารงานด้วยความซื่อสัตย์สุจริตและระมัดระวังเพื่อประโยชน์ของบริษัทฯ
มีความตั้งใจที่จะดำเนินธุรกิจอย่างต่อเนื่อง
มีความเข้าใจและรับผิดชอบต่อสาธารณชนและไม่มีลักษณะต้องห้ามตามข้อ 17
ของประกาศคณะกรรมการกำกับหลักทรัพย์และตลาดหลักทรัพย์ ที่ กจ. 12/2543 เรื่อง
การขออนุญาตและการอนุญาตให้เสนอขายหุ้นที่ออกใหม่

9.2 การสรรหากรรมการและผู้บริหาร

บริษัทไม่มีคณะกรรมการสรรหา กรรมการได้รับการเลือกตั้งโดยที่ประชุมผู้ถือหุ้น
ข้อบังคับของบริษัทกำหนดให้ที่ประชุมผู้ถือหุ้นเป็นผู้แต่งตั้งกรรมการตามหลักเกณฑ์และวิธีการดังนี้

วิธีการแต่งตั้งกรรมการ

คณะกรรมการบริษัทฯจะทำหน้าที่เป็นคณะกรรมการสรรหาและคัดเลือกบุคคลที่จะเข้าดำรงตำแหน่งคณะกรรมการบริษัทฯ
โดยมีการพิจารณาจากความรู้ความสามารถและประสบการณ์ที่เกี่ยวข้องกับธุรกิจ
หรือพิจารณาจากผู้ถือหุ้นรายใหญ่ของบริษัทฯที่มีประสบการณ์
อย่างไรก็ตามการแต่งตั้งกรรมการใหม่จะผ่านการพิจารณาจากที่ประชุมคณะกรรมการบริษัทฯ
ซึ่งมีกรรมการตรวจสอบและคณะกรรมการบริหารร่วมอยู่ด้วย

นอกจากนี้การแต่งตั้งคณะกรรมการจะต้องผ่านมติที่ประชุมผู้ถือหุ้นตามข้อบังคับของบริษัทฯ
ทั้งนี้ข้อบังคับของบริษัทฯกำหนดให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือ

(2) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (ก)
    เลือกตั้งบุคคลคนเดียวหรือหลายคนเป็น

กรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวน

  กรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานที่ประชุมเป็นผู้ชี้ขาด

ทั้งนี้การพ้นวาระตำแหน่งของกรรมการจะสลับหมุนเวียนในอัตราส่วน 1 ใน 3
ของกรรมการซึ่งต้องพ้นวาระทุกปีตามมติที่ประชุมสามัญประจำปี
แต่กรรมการชุดเดิมอาจได้รับการแต่งตั้งกลับเข้ามาใหม่ได้

ในกรณี
ที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระคณะกรรมการอาจเลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไปด้วยคะแนนเสียงไม่น้อยกว่า
% ของจำนวนกรรมการที่ยังเหลืออยู่ เว้นแต่วาระของกรรมการที่พ้นจากตำแหน่งจะเหลือน้อยกว่า 2
เดือน
บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่เหลืออยู่ของกรรมการที่ตนแทน

ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่า
% ของจำนวนผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียงในการประชุมนั้น

การสรรหาเจ้าหน้าที่บริหาร คณะกรรมการบริษัทฯ
จะพิจารณาแต่งตั้งบุคคลที่มีคุณสมบัติเหมาะสมกับตำแหน่งและไม่เป็นบุคคลที่ต้องห้ามตามกฎหมายโดยรับรองจากมติส่วนใหญ่ของคณะกรรมการ

9.3 ค่าตอบแทนผู้บริหาร

9.3.1 ค่าตอบแทนที่เป็นตัวเงิน

ค่าตอบแทนคณะกรรมการบริษัทฯ

ในปี 2545 กรรมการบริษัทฯมีจำนวนทั้งสิ้น 6 คน แบ่งเป็นกรรมการที่มีฐานะเป็นพนักงานบริษัทฯ 3
คน และกรรมการที่ไม่ได้เป็นพนักงานบริษัทฯ 3 คน โดยมีค่าตอบแทนในรูปของเบี้ยประชุมทั้งสิ้น
870,000 บาท

ในปี 2546 เงินเดือนและโบนัสของผู้บริหารระดับสูง ทั้งหมด 9 ราย
ค่าตอบแทนของผู้บริหารรวมเป็นจำนวน 14,001,223.77 บาท ในรูปของเงินเดือน เงินรางวัล
(คอมมิชชั่น/โบนัส) และสวัสดิการ

9.3.2 ค่าตอบแทนอื่น ๆ

บริษัทฯได้จัดให้มีกองทุนสำรองเลี้ยงชีพให้กับพนักงาน โดยมีเงื่อนไขการสมทบกองทุนในอัตราร้อยละ
3 โดยในปี 2546 ผู้บริหารทั้ง 9 ราย ได้รับเงินสมทบจากบริษัทฯทั้งสิ้นจำนวน 235,480.38 บาท

9.4 การกำกับดูแลกิจการ

หลักการประพฤติปฏิบัติและจรรยาบรรณ

โดยที่ผ่านมาคณะกรรมการบริษัทฯและผู้บริหารได้ร่วมกันกำหนดแนวทางการกำกับดูแลกิจการบริษัทฯให้เป็นไปตามแนวทางของข้อพึงปฏิบัติที่ดีสำหรับกรรมการบริษัทจดทะเบียน
(Code of Best Practice) อาทิเช่น
บทบาทและความรับผิดชอบของกรรมการบริษัทจดทะเบียนในตลาดหลักทรัพย์
การแต่งตั้งและการดำรงตำแหน่งของกรรมการ การกำหนดค่าตอบแทนกรรมการ
การจัดประชุมคณะกรรมการบริษัทฯและผู้ถือหุ้น ตลอดจนการรายงานข้อมูลทางการเงิน
โดยมีหลักการของการกำกับดูแลกิจการที่ดีดังนี้

9.4.1 นโยบายเกี่ยวกับการกำกับดูแลกิจการ

บริษัทฯได้กำหนดนโยบายเกี่ยวกับการกำกับดูแลกิจการดังนี้

-   ดูแลให้ความเป็นธรรมต่อผู้ถือหุ้นและปฏิบัติต่อผู้ถือหุ้นอย่างเท่าเทียมกัน

-   จัดให้มีกำหนดโครงสร้างบทบาทหน้าที่ความรับผิดชอบของกรรมการแต่ละคณะอย่างชัดเจน

-   ดำเนินธุรกิจด้วยความโปร่งใสและเน้นให้มีการเปิดเผยข้อมูลอย่างชัดเจนต่อนักลงทุนในเวลาที่เหมาะสม

-   จัดให้มีระบบการควบคุมและบริหารความเสี่ยง โดยดำเนินธุรกิจด้วยความระมัดระวัง
    และมีการประเมินความเสี่ยง
    พร้อมวางกลยุทธ์แก้ไขและติดตามการบริหารความเสี่ยงอย่างสม่ำเสมอและเหมาะสม

-   ดูแลสนับสนุนให้ผู้บริหารและพนักงานปฏิบัติงานอย่างมีจริยธรรมในการประกอบธุรกิจอย่างถูกต้องและชอบธรรม

9.4.2 ผู้ถือหุ้น: สิทธิและความเท่าเทียมกัน

ที่ผ่านมาบริษัทฯได้จัดให้มีการประชุมผู้ถือหุ้นโดยได้อำนวยความสะดวกให้กับผู้ถือหุ้นทั้งสถานที่จัดประชุมซึ่งเป็นสำนักงานใหญ่ของบริษัทซึ่งอยู่กลางใจเมือง
สะดวกต่อการเดินทาง โดยทางบริษัทฯได้จัดส่งหนังสือเชิญประชุมให้กับผู้ถือหุ้นล่วงหน้าไม่น้อยกว่า 7
วันก่อนวันประชุม ตามที่กำหนดในข้อบังคับของบริษัทฯ
และได้จัดส่งสารสนเทศของบริษัทให้กับผู้ถือหุ้นได้ศึกษาอย่างเท่าเทียมกัน
นอกจากนี้บริษัทฯได้จัดทำรายงานการประชุมผู้ถือหุ้นให้แล้วเสร็จภายใน 7
วันหลังการประชุมผู้ถือหุ้นและได้จัดเก็บรายงานการประชุมอย่างเป็นระเบียบ
เพื่อให้ผู้ถือหุ้นตรวจสอบได้ ทั้งนี้ สำหรับการประชุมผู้ถือหุ้นที่จะจัดขึ้นในปี 2547
บริษัทมีนโยบายเพิ่มทางเลือกให้กับผู้ถือหุ้นโดยให้กรรมการตรวจสอบเป็นผู้รับมอบอำนาจจากผู้ถือหุ้นในกรณีที่ผู้ถือหุ้นไม่สามารถเข้าร่วมประชุมได้

9.4.3 สิทธิของผู้มีส่วนได้เสียกลุ่มต่าง ๆ

บริษัทฯให้ความสำคัญต่อสิทธิของผู้มีส่วนได้ส่วนเสียทุกกลุ่มที่เกี่ยวข้องได้แก่

-   พนักงานบริษัท :
    บริษัทฯปฏิบัติต่อพนักงานทุกคนอย่างเท่าเทียมกันและให้ผลตอบแทนที่เป็นธรรมและเหมาะสม

-   คู่ค้าและเจ้าหนี้ :
    บริษัทฯปฏิบัติต่อคู่ค้าและเจ้าหนี้อย่างเป็นธรรมและเป็นไปตามเงื่อนไขทางการค้า
    ตามสัญญาที่ตกลงทำร่วมกัน

-   ลูกค้า :
    บริษัทฯให้การบริการกับลูกค้าอย่างมีคุณภาพและสามารถตอบสนองความต้องการของลูกค้าได้เป็นอย่างดี
    โดยเน้นให้ความสำคัญถึงคุณภาพสินค้าและบริการในราคาที่เหมาะสม

-   คู่แข่งขัน : บริษัทฯปฏิบัติตามกฏกติการการแข่งขันที่ดีและไม่ละเมิดกฏการแข่งขัน

-   ผู้สอบบัญชีอิสระ :
    บริษัทให้ความร่วมมือกับผู้สอบบัญชีในการเปิดเผยข้อมูลต่างๆที่ถูกต้องและโปร่งใส

9.4.4 การประชุมผู้ถือหุ้น

บริษัทฯจัดให้มีการประชุมผู้ถือหุ้นอย่างเหมาะสมด้วยเวลาที่เพียงพอ
และได้มีการส่งเสริมให้ผู้ถือหุ้นมีโอกาสอย่างเท่าเทียมกันในการแสดงความเห็นและตั้งคำถามได้เมื่อต้องการตามกฏระเบียบวาระการประชุมและเรื่องที่เสนอ
นอกจากนี้บริษัทฯมีนโยบายให้กรรมการทุกคนในแต่ละคณะเข้าร่วมประชุมเพื่อตอบคำถามในที่ประชุมผู้ถือหุ้น

5.  ภาวะผู้นำและวิสัยทัศน์

คณะกรรมการบริษัทฯ
มีส่วนร่วมในการให้ความเห็นชอบในนโยบายและทิศทางการดำเนินงานของบริษัท ทั้งแผนธุรกิจ
กลยุทธ์ และงบประมาณของบริษัทฯ และติดตามกำกับควบคุมดูแล
ให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผลเพื่อเพิ่มมูลค่าทางเศรษฐกิจให้แก่กิจการและสร้างผลตอบแทนที่ดีให้กับผู้ถือหุ้น
และต้องมีความรับผิดชอบต่อผู้ถือหุ้นอย่างสม่ำเสมอ
มีการเปิดเผยข้อมูลต่อผู้ลงทุนอย่างถูกต้องครบถ้วนมีมาตรฐานและโปร่งใส

คณะกรรมการบริษัทฯได้กำหนดบทบาทและอำนาจหน้าที่ของคณะกรรมการบริหารและประธานเจ้าหน้าที่บริหารและกำหนดอำนาจการอนุมัติตามขอบเขตและหน้าที่ความรับผิดชอบในแต่ละฝ่าย
ตั้งแต่ฝ่ายจัดการจนถึงฝ่ายบริหาร โดยอำนาจการอนุมัติสูงสุดเป็นของกรรมการ

9.4.6 ความขัดแย้งทางผลประโยชน์

บริษัทฯได้มีมาตราการในการป้องกันความขัดแย้งทางผลประโยชน์
โดยได้กำหนดให้กรรมการตรวจสอบเข้าร่วมพิจารณาอนุมัติรายการะหว่างกันโปรดดูหัวข้อรายการระหว่างกัน
นอกจากนี้ทางบริษัทฯได้เปิดเผยรายละเอียดของรายการระหว่างกันที่เกิดขึ้นในงบการเงินตามมาตราฐานการบัญชีที่กำหนด
และในกรณีที่มีกรรมการที่มีส่วนได้เสียในวาระใดๆ กรรมการท่านนั้นต้องเปิดเผยให้ที่ประชุมทราบ
และไม่มีสิทธิออกเสียงในวาระดังกล่าว อีกทั้งได้กำหนดนโยบายและวิธีการดูแลไม่ให้กรรมการ
ผู้บริหาร และผู้ที่เกี่ยวข้องนำข้อมูลภายในของบริษัทไปใช้เพื่อประโยชน์ส่วนตน
โปรดดูหัวข้อการควบคุมภายใน

9.4.7 จริยธรรมธุรกิจ

บริษัทฯได้กำหนดให้กรรมการบริษัทปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (
Code of Best Practices) ตามแนวทางของตลาดหลักทรัพย์แห่งประเทศไทย
โดยคณะกรรมการได้รับทราบถึงบทบาทหน้าที่และความรับผิดชอบที่จะใช้ความรู้ความสามารถและประสบการณ์ที่จะเป็นประโยชน์ต่อการดำเนินธุรกิจและมีจริยธรรมในการดำเนินธุรกิจ
และต้องปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัท
ตลอดจนมติที่ประชุมผู้ถือหุ้นด้วยความซื่อสัตย์ สุจริต
และคำนึงถึงผลประโยชน์ของบริษัทฯและผู้ถือหุ้นเป็นสำคัญ
พร้อมกับได้มีการกำหนดข้อบังคับเกี่ยวกับการทำงานเพื่อให้พนักงานทั่วไปยึดถือเป็นแนวทางในการปฏิบัติงานด้วยความซื่อสัตย์สุจริต
ซึ่งได้กำหนดในข้อบังคับดังกล่าวให้มีการกำหนดบทลงโทษ หากมีการฝ่าฝืนข้อบังคับดังกล่าวด้วย

9.4.8 การถ่วงดุลของกรรมการที่ไม่เป็นผู้บริหาร

จากข้อบังคับบริษัทที่กำหนดให้คณะกรรมการบริษัทประกอบด้วยกรรมการอย่างน้อย 5 คน โดย ณ
วันที่ 28 เมษายน 2546 คณะกรรมการของบริษัทฯประกอบด้วยกรรมการจำนวน 6 คน
เป็นกรรมการที่ไม่ได้เป็นลูกจ้างของบริษัทจำนวน 3
คนหรือคิดเป็นครึ่งหนึ่งของจำนวนกรรมการทั้งหมด
โดยกรรมการอิสระดังกล่าวได้รับการแต่งตั้งจากที่ประชุมสามัญผู้ถือหุ้นประจำปีของบริษัท
อินเตอร์แนชั่นแนล รีเสริช คอร์ปอเรชั่น จำกัด (มหาชน) ในวันที่ 28 เมษายน 2546
ให้เป็นคณะกรรมการตรวจสอบของบริษัท

9.4.9 การรวมหรือแยกตำแหน่ง

ประธานกรรมการเป็นตัวแทนของผู้ถือหุ้นรายใหญ่ซึ่งถือหุ้นร้อยละ 22.98
ของหุ้นทั้งหมดโดยประธานกรรมการไม่เป็นบุคคลเดียวกับประธานเจ้าหน้าที่บริหาร
เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ นอกจากนี้
โครงสร้างคณะกรรมการของบริษัท
ซึ่งประกอบด้วยกรรมการที่เป็นอิสระสัดส่วนคิดเป็นครึ่งหนึ่งของกรรมการทั้งคณะ
จะทำให้เกิดการถ่วงดุลและการสอบทานการบริหารงาน

9.4.10 ค่าตอบแทนของกรรมการและผู้บริหาร

-   บริษัทฯจัดให้มีค่าตอบแทนแก่กรรมการในระดับที่เหมาะสมและจูงใจพอในระดับที่จะสามารถรักษากรรมการที่มีคุณภาพไว้
    ไม่มีการจ่ายค่าตอบแทนที่เกินควร
    นอกจากนี้ค่าตอบแทนกรรมการจ่ายในระดับที่เปรียบเทียบได้กับในอุตสาหกรรม
    และเหมาะสมกับหน้าที่และความรับผิดชอบของกรรมการแต่ละคน
    ทั้งนี้กรรมการที่เป็นผู้บริหารจะได้รับค่าตอบแทนที่เชื่อมโยงกับผลการดำเนินงานของบริษัทฯและผลปฏิบัติงานของกรรมการแต่ละคน

-   บริษัทฯกำหนดให้ค่าตอบแทนประธานเจ้าหน้าที่บริหารและผู้บริหารระดับสูงให้สอดคล้องกับผลงานของบริษัทฯและการปฏิบติงานของผู้บริหารแต่ละคน

-   การกำหนดค่าตอบแทนดังกล่าวจะดำเนินการด้วยความโปร่งใสและได้รับการอนุมัติจากผู้ถือหุ้น

-   บริษัทฯกำหนดนโยบายเปิดเผยนโยบายค่าตอบแทนและจำนวนค่าตอบแทนของกรรมการและผู้บริหารระดับสูงในรายงานประจำปีตามที่
    ก.ล.ต. กำหนด

9.4.11 การประชุมคณะกรรมการ

บริษัทฯกำหนดให้บริษัทฯจัดประชุมคณะกรรมการบริษัท 3 เดือนต่อครั้ง
โดยประธานคณะกรรมการมีนโยบายส่งเสริมให้มีการใช้ดุลยพินิจที่รอบคอบและจัดสรรเวลาไว้อย่างเพียงพอในการประชุม
เพื่อที่จะให้ฝ่ายจัดการเสนอเรื่องและสามารถอภิปรายปัญหาสำคัญได้อย่างรอบคอบโดยทั่วกัน
โดยบริษัทได้นำส่งหนังสือนัดประชุมคณะกรรมการพร้อมข้อมูลประกอบวาระการประชุมต่างๆ
ให้คณะกรรรมการล่วงหน้าไม่น้อยกว่า 7 วันก่อนวันประชุม ตามที่กำหนดในข้อบังคับบริษัทฯ
โดยกำหนดให้กรรมการมีหน้าที่ต้องเข้าประชุมคณะกรรมการทุกครั้งยกเว้นในกรณีที่มีเหตุผลพิเศษ
โดยการเข้าร่วมประชุมของคณะกรรมการบริษัทฯ แต่ละท่านสรุปได้ดังนี้

  ----------------------------------- -----------------------------------
  รายชื่อ                               การเข้าร่วมประชุม/การประชุมทั้งหมด(ครั้ง)

  1. นายกังวาล กุศลธรรมรัตน์              6/6

  2. นายจำรัส สว่างสมุทร                 6/6

  3. นายมนตรี ฐิรโฆไท                   6/6

  4. นายธนเดช มหโภไคย                 4/6

  5. พลอากาศเอกบรรจง อุดมสรยุทธ         6/6

  6. พลโทเกรียงไกร กำแหงฤทธิรงค์         6/6
  ----------------------------------- -----------------------------------

หมายเหตุ : คุณธนเดช มหโภไคย เข้ารับตำแหน่งเมื่อวันที่ 28 มีนาคม 2546

9.4.12 คณะอนุกรรมการ

นอกจากคณะกรรมการบริษัทแล้ว บริษัทฯได้มีการแต่งตั้งคณะกรรมการชุดย่อยดังนี้

-   คณะกรรมการบริหาร ที่ผ่านมามีการประชุมคณะกรรมการบริหารทั้งหมด 5 ครั้ง

-   คณะกรรมการตรวจสอบ ซึ่งได้จัดตั้งขึ้นเมื่อวันที่ 28 เมษายน 2546 ที่ผ่านมามีการประชุม
    คณะกรรมการตรวจสอบทั้งหมด 6 ครั้ง

โดยในแต่ละชุดกรรมการได้มีการกำหนดขอบเขตอำนาจหน้าที่ไว้อย่างชัดเจน อย่างไรก็ตามปัจจุบัน
บริษัทฯยังไม่ได้มีการพิจารณาแต่งตั้งคณะกรรมการกำหนดค่าตอบแทนและคณะกรรมการสรรหา
เนื่องจากองค์กรของบริษัทฯยังเล็กและไม่ซับซ้อน

9.4.13 ระบบการควบคุมและการตรวจสอบภายใน

บริษัทได้ให้ความสำคัญต่อระบบควบคุมภายในทั้งในระดับบริหาร และระดับปฏิบัติงาน
โดยมีสำนักงานตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของบริษัทได้ดำเนินการตามแนวทางที่กำหนดและมีประสิทธิภาพ
รวมถึงการตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัท (Compliance
Control) และเพื่อให้หน่วยงานตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการจึงกำหนดให้สำนักงานตรวจสอบภายในรายงานผลการตรวจสอบโดยตรงต่อคณะกรรมการตรวจสอบและได้รับการประเมินผลงานจากคณะกรรมการตรวจสอบด้วย

9.4.14 รายงานของคณะกรรมการ

คณะกรรมการบริษัทฯ จะจัดทำรายงานความรับผิดชอบของตนในการจัดทำรายงานทางการเงิน
โดยแสดงควบคู่กันไปกับรายงานของผู้สอบบัญชีไว้ในรายงานประจำปี

9.4.15 ความสัมพันธ์กับผู้ลงทุน

บริษัทฯ ตระหนักถึงความสำคัญของการเปิดเผยข้อมูลที่ถูกต้อง ครบถ้วน ทันเวลา และโปร่งใส
จึงได้จัดให้มีแผนกนักลงทุนสัมพันธ์ (โทร. 0-26458990, 0-2645 8997, Email Address:
chonlanutj@ircp.co.th, kanchanam@ircp.co.th)
เพื่อเป็นตัวแทนในการสื่อสารกับนักลงทุน ผู้ถือหุ้น นักวิเคราะห์หลักทรัพย์
และหน่วยงานอื่นที่เกี่ยวข้อง รวมทั้งได้มีการเผยแพร่ข้อมูลของบริษัทฯ ผ่านทาง website
www.ircp.co.th

9.5 การดูแลเรื่องการใช้ข้อมูลภายใน

บริษัทฯมีนโยบายและวิธีการในการดูแลผู้บริหารในการนำข้อมูลภายในของบริษัทฯไปใช้เพื่อประโยชน์ส่วนตน
รวมทั้งซื้อขายหลักทรัพย์ โดยเฉพาะในช่วง 1
เดือนก่อนที่งบการเงินเผยแพร่ต่อสาธารณชนในระหว่างที่หลักทรัพย์ของบริษัทฯเป็นหลักทรัพย์จดทะเบียนในบริษัทฯดังนี้

-   การให้ความรู้แก่ผู้บริหารในฝ่ายต่างๆ
    เกี่ยวกับหน้าที่ผู้บริหารที่ต้องรายงานการถือหลักทรัพย์ของบริษัทฯ
    และบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    และตามกฎเกณฑ์ข้อกำหนดของตลาดหลักทรัพย์แห่งประเทศไทย

-   บริษัทฯจะกำหนดให้ กรรมการ และ ผู้บริหาร ของบริษัท
    รายงานการเปลี่ยนแปลงการถือหลักทรัพย์ต่อสำนักกรรมการกำกับหลักทรัพย์และตลาดหลักทรัพย์ตามมาตรา
    59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

-   บริษัทฯจะดำเนินการส่งหนังสือเวียนแจ้งให้ผู้บริหารทราบว่า
    ผู้บริหารที่ได้รับทราบข้อมูลภายในไม่ควรซื้อหรือขายหลักทรัพย์ของบริษัทฯภายในช่วง 1
    เดือนก่อนการเผยแพร่งบการเงินต่อสาธารณชน
    พร้อมแจ้งให้ทราบถึงบทลงโทษทางกฎหมายหากพนักงานหรือผู้บริหารไม่ให้ความร่วมมือหรือหากพบว่าผู้บริหารได้ใช้ข้อมูลภายในหรือมีความประพฤติที่ส่อไปในทางที่บริษัทฯได้รับความเสียหาย

9.6 บุคลากร

ณ วันที่ 31 ธันวาคม พ.ศ. 2546 บริษัทฯและบริษัทย่อย มีพนักงานทั้งหมด 143 คน
มีพนักงานของบริษัทฯจำนวน 110 คน และพนักงานของบริษัทย่อยมีทั้งสิ้น 33 คน
โดยแบ่งจำนวนพนักงานตามสายธุรกิจหลักได้ดังนี้

  ------------------------------------------ ----------------------------
  สายธุรกิจ                                    จำนวนคน

  รวบรวมระบบคอมพิวเตอร์                        26

  รวบรวมระบบเครือข่าย                          12

  ผลิตซ้ำซอฟต์แวร์                               8

  ภูมิสารสนเทศ                                 14

  สารสนเทศเพื่อการศึกษา                         1

  จำหน่ายสินค้าไอที                              14

  พัฒนาซอฟต์แวร์                                19

  หน่วยงานสนับสนุน                              49

  รวม                                        143
  ------------------------------------------ ----------------------------

โดยมีค่าตอบแทนของพนักงานของบริษัทฯและบริษัทย่อย ในปี 2545 แยกตามลักษณะค่าตอบแทน ดังนี้

  ------------------------------------------ ----------------------------
  ค่าตอบแทน                                   จำนวนเงิน (บาท)

  เงินเดือน                                    21,070,579.34

  โบนัส                                       2,174,434.90

  เงินสมทบกองทุนสำรองเลี้ยงชีพ                    383,753.08

  รวม                                        23,628,767.32
  ------------------------------------------ ----------------------------

นอกจากนี้บริษัทฯ และบริษัทย่อยไม่มีข้อพิพาทด้านแรงงานที่สำคัญในระยะ 3 ปีที่ผ่านมา

นโยบายในการพัฒนาพนักงาน

บริษัทฯมีนโยบายในการพัฒนาบุคลากรอย่างต่อเนื่อง
โดยจัดอบรมให้ความรู้ความเข้าใจในเรื่องที่เกี่ยวข้องกับหน่วยงานนั้น ๆ อย่างสม่ำเสมอ
เช่นความรู้ในการขาย ความรู้ทางด้านเทคนิค การพัฒนาโปรแกรม
ความรู้เกี่ยวกับระบบและผลิตภัณฑ์ ซอฟต์แวร์
รวมถึงการส่งบุคลากรเข้าฝึกอบรมและศึกษาในสาขาต่างๆที่เกี่ยวข้องกับหน่วยงานเพื่อเพิ่มประสิทธิภาพในการทำงานและรู้จักเทคโนโลยีใหม่ๆตลอดเวลา
และแต่ละหน่วยงานมีแผนส่งเสริมพนักงานในหน่วยงานของตนที่มีความรู้ความสามารถให้มีความก้าวหน้าในสายงานอาชีพที่ตนรับผิดชอบอีกด้วย
โดยในปี 2546 บริษัทฯมีค่าใช้จ่ายในการพัฒนาบุคลากรทั้งสิ้น 1,061,062.59 บาท